ກອງປະຊຸມທາບທາມໂຄງປະກອບບຸກຄະລາກອນເຂົ້າໃນຜູ້ສະໝັກອົງຄະນະພັກແຂວງຈໍາປາສັກສະໄໝທີ VIII ຮອບທີ 3 ຈັດຂຶ້ນວັນທີ 8 ຕຸລາ 2020 ຢູ່ທີ່ສະໂມສອນຫຼັກສີ່ ພາຍໃຕ້ການເປັນປະທານຂອງສະຫາຍ ປອ ວິໄລວົງ ບຸດດາຄໍາ ກໍາມະການສູນກາງພັກ ເລຂາພັກແຂວງ ເຈົ້າແຂວງຈໍາປາສັກ,ສະຫາຍ ວັນໄຊ ພອງສະຫວັນ ຮອງຫົວໜ້າຄະນະຈັດຕັ້ວງສູນກາງພັກ,ສະຫາຍ ເມກສະຫວັນ ພົມພິທັກ ຮອງເລຂາພັກແຂວງ ປະທານສະພາປະຊາຊົນແຂວງ,ມີຄະນະຮັບຜິດຊອບບຸກຄະລາກອນກະກຽມກອງປະຊຸມໃຫຍ່ຂັ້ນສູນກາງ,ຂັ້ນແຂວງ,ບັນດາຄະນະປະຈໍາພັກແຂວງ,ກໍາມະການພັກແຂວງ,ຜູ້ແທນສົມບູນທີ່ຈະເຂົ້າຮ່ວມກອງປະຊຸມໃຫຍ່ອົງຄະນະພັກແຂວງເຂົ້າຮ່ວມ.
ໃນກອງປະຊຸມຄັ້ງນີ້ ສະຫາຍ ປອ ວິໄລວົງ ບຸດດາຄໍາ ກໍາມະການສູນກາງພັກ ເລຂາພັກແຂວງ ເຈົ້າແຂວງໆຈໍາປາສັກ ໄດ້ກ່າວໄຂກອງປະຊຸມ ແລະ ລາຍງານສະພາບການດໍາເນີນຊີວິດການເມືອງຂອງຄະນະບໍລິຫານງານພັກແຂວງສະໄໝທີ VII ໃນໄລຍະ 2 ວັນ ວັນທີ 5-6 ຕຸລາ ທີ່ຜ່ານມາ,ຍົກໃຫ້ເຫັນຄວາມຮັຍຜິດຊອບຕໍ່ໜ້າທີ່ການເມືອງຂອງບັນດາສະຫາຍໃນຄະນະບໍລິຫານງາຍພັກແຂວງ ໃນແຕ່ລະດ້ານ ນັບແຕ່ດ້ານການເມືອງແນວຄິດ,ຕະຫຼອດຮອດການນໍາພາພັດທະນາເສດຖະກິດ-ສັງຄົມ,ການແກ້ໄຂຄວາມທຸກຍາກ,ປ້ອງກັນຊາດ-ປ້ອງກັນຄວາມສະຫງົບ ແລະອື່ນໆ.ໃນກອງປະຊຸມຍັງໄດ້ຜ່ານມາດຖານເງື່ອນໄຂຜູ້ສະໜັກເຂົ້າໃນໂຄງປະກອບຄະນະບໍລິຫານງານພັກແຂວງສະໄໜທີVIII.
ຮອບທີ III ແລະມາດຖານເງື່ອນໄຂຂອງຄະນະປະຈຳພັກແຂວງ,ເລຂາ,ຮອງເລຂາ,ປະທານ ແລະ ຮອງປະທານຄະນະກວດກາພັກແຂວງ,ຜ່ານຮ່າງລາຍງານການເມືອງ,ຮ່າງແຜນພັດທະນາເສດຖະກິດ-ສັງຄົມ ໃນໄລຍະ 5 ປີທີ່ຜ່ານມາ ແລະ 5 ປີຕໍ່ໜ້າ ແລະ ຮ່າງບົດສຳຫຼວດການນ້ຳພາລວມຂອງຄະນະບໍລິຫານວານພັກແຂວງ
ຈາກນັ້ນໃນກອງປະຊຸມບັນດາຜູ້ແທນສົມບູນທີ່ເຂົ້າຮ່ວມຍັງໄດ້ປະກອບຄໍາເຫັນໃສ່ບາງເນື້ອໃນຂອງຮ່າງບົດລາຍງານການເມືອງເພືອແນໃສ່ເຮັດໃຫ້ມີເນື້ອໃນສົມບູນຮັດກຸມ ແລະຄົບຖ້ວນ ຖືກຕ້ອງສອດຄ່ອງ.ພິເສດກໍ່ໄດ້ມີການປອ່ນບັດທາບທາມເອົາໂຄງປະກອບຄະນະບໍລິຫານງານພັກແຂວງສະໄໜທີ VIII ຮອຍທີ 3 ສໍາເລັດຕາມລະດັບຄາດໝາຍ.
ເກດສະໜາ ແກ້ວສຸວັນນະແສງ